Watas Kota Belud

Watas Kota Belud (Boros Malayu: Daerah Kota Belud) nopo nga iso watas kotoinaan id pogun Sabah, poinladsong id West Coast Division i popohompit do Kota Belud, Kota Kinabalu, Papar, Penampang, Putatan, Ranau om Tuaran. Longkod kotoinaan nopo do watas diti nga hilo id kakadayan Kota Belud. Kota Belud nopo nga kiwaa iso kakadayan ekonomi i poinladsong id piolitan tolu watas ii no Pekan Nabalu. Etimologi Nakaanu o Kota Belud do ngaran mantad piomungan duo hogot id suang Boros Bajau. Kota nopo nga kirati do "kubu" om Belud nopo nga kirati do "nulu" om komoyon nopo dii nga "kubu id suang do nulu". Sajara Ii nopo di laid po pogulu kiwaa kotinanan porinta, insaru miodu o tinaru mantad mogisuusuai kampung id inoyonon dii. Montok do mongumolig tinan sondii, mogihum yolo kinoyonon di oumolig. Mantad dii, minomili o tulun Bajau do nulu sabaagi kubu diolo om ointutunan dii sabaagi "Kota Belud". Demografi Tumanud banci kolimpupuson ontok toun 2010, mogigion nopo id Watas Kota Belud nga kiikiro 91,27 tulun, loolobi mantad tulun Bajau (kohompit Iranun) om nogi tulun Dusun (ii no Tindal om Tobilung). Miagal do watas suai id Sabah, kiwaa nogi ogumu mondidikot aiso kasagaan mantad kabaatan Filipina, om kogumuan nopo nga mantad Sulu Archipelago om Mindanao, om kogumuan nopo diolo nga au nokosupil id suang statistik mogigion di poingimagon. Mukim id Watas Kota Belud 1 Mukim Ambong 2 Mukim Bandar Kota Belud 3 Mukim Dudar 4 Mukim Kaguraan 5 Mukim Nabalu 6 Mukim Kadamaian 7 Mukim Kebayau 8 Mukim Kedatuan 9 Mukim Kelawat 10 Mukim Kulambai 11 Mukim Kinasaraban 12 Mukim Lasau 13 Mukim Mangkulat 14 Mukim Pirasan 15 Mukim Rampayan 16 Mukim Rosok 17 Mukim Sembirai 18 Mukim Taginambur 19 Mukim Taun Gusi 20 Mukim Tempasuk Tulun Ointutunan Puru pulitik Mohammad Said Keruak – Luguan Pogun Sabah koturu om luguan Montiri Sabah kaapat Fairuz Renddan – Mongunguhup Montiri id suang kabinet pogun om Puru Dewan Undangan Pogun (ADUN) Pintasan i masaan so momuruan Salleh Said Keruak – Luguan Montiri Sabah kosiam (1994 gisom 1996), bagas Yang Dipertua Dewan Undangan Negeri Sabah (2010–2015), bagas Senator om nogi Montiri Komunikasi om Multimedia Malaysia (2015–2018), om nogi bagas Puru Parlimen (1995–2008). Mohd Arsad Bistari – Ahli Dewan Undangan Negeri (ADUN) Tempasuk i momuruan mantad toun 2020 Pandikar Amin Mulia – Yang Dipertua Dewan Rakyat Malaysia kawalu om bagas ADUN Tempasuk mantad 1994 gisom 1999 om insan po kawagu mantad 2004 gisom 2008. Mustapha Sakmud – puru Parlimen Sepanggar i masaan do momuruan Japlin Akim – bagas ADUN Usukan mantad 2004 gisom 2013 om insan po kawagu mantad 2018 gisom 2020 Musbah Jamli – bagas ADUN Tempasuk mantad 2008 gisom 2020 Ewon Benedick – Puru Parlimen Penampang i masaan do momuruan (ponong kampung do tina') Isnaraissah Munirah Majilis – Puru Parlimen i momuruan mantad toun 2018 Liew Vui Keong – bagas Puru Parlimen montok Sandakan om nogi Batu Sapi mantad 2008 gisom 2013 om nogi mantad 2018 gisom 2020 Puru id gana sipoot Dass Gregory Kalopis – bagas maamamain buul Malaysia Matlan Marjan – bagas maamamain buul Malaysia Zainizam Marjan – bagas maamamain buul Malaysia Susuminding/Puru muzik Gary Chaw – Songulun no tulun mantad Malaysia i nokoumbal nokolimbou gaa Susuminding Kusai Mandarin Bobos Abantug id Gaa' Golden Melody ko-19, ido mantad gaa' bobos abantug id suang gana muzik Cina Galeri Sukuon Pambasaan potilombus Treacher, W. H (1891). "British Borneo: sketches of Brunai, Sarawak, Labuan, and North Borneo". University of California Libraries. Singapore, Govt. print. dept. p. 190. Rutter, Owen (1922). "British North Borneo – An Account of its History, Resources and Native Tribes". Cornell University Libraries. Constable & Company Ltd, London. p. 157. Tregonning, K. G. (1965). A History Of Modern Sabah (North Borneo 1881–1963). University of Malaya Press. Noputan labus Media related to Kota Belud District at Wikimedia Commons (id Malay) Kota Belud District Council (id Malay) Kota Belud District Office